
Da li je ženi dozvoljeno voziti se u autu s osobom koja joj nije mahrem?


* 
* 
* 
* 
* 
* 
* 

 
Da li je ženi dozvoljeno voziti se u autu s osobom koja joj nije mahrem?

U slučaju da je žena sama, nije joj dozvoljeno sjesti u auto sa muškarcem koji joj nije mahrem, zbog toga što se ona na taj način osamljuje s njim. U vjerodostojnom hadisu prenosi se da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao: “Neka se čovjek ne osamljuje sa ženom bez prisustva njenog mahrema.” “Nijedan se čovjek neće osamiti sa ženom, a da ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")*** neće biti sa njima.”


Ako s njima ima još jedan muškarac ili više njih, ili još jedna žena ili više, nema smetnje da se voze zajedno, jer je u tom slučaju otklonjeno osamljivanje. Međutim, moraju se ispuniti dva uvjeta: (1) da se ne radi o sumnjivim osobama (da takva vožnja bude daleko od bilo kakve sumnje) i (2) da se ne radi o putovanju. U slučaju putovanja, žena mora biti sa mahremom (bilo koja osoba s kojom ne može stupiti u ***[brak](https://pitajucene.com/search/Brak/questions/ "Pretraži pitanja o braku")***: otac, amidža, djed, brat, daidža, svekar, zet). Dokaz za to su riječi Poslanika, ﷺ: “Neka žena ne putuje bez mahrema.”


Nema razlike između putovanja kopnom, morem ili zrakom.


Šejh ***[Ibn Baz](https://pitajucene.com/search/Ibn+Baz/answers/ "Pretraži odgovore od šejh Ibn Baz")***


(*Fetve učenjaka dvaju harema*, str. 209)


